
Hyvät kahdeksasluokkalaisten vanhemmat ja huoltajat!
Kesän lopulla syntyi ajatus kaikkien kahdeksasluokkalaisten yhteisestä retkipäivästä. Kohteeksi valikoitui Högforsin ruukki Karkkilassa ja päiväksi keskiviikko 30.8. Högforsin ruukilla tutustutaan Högforsin masuuniin ja Valimomuseoon. Raudanvalmistus on osa kemian opetusta. Päivän aikana käydään myös Fagerkullan museoalueella (Karkkila-Högforsin työläismuseo), jossa syödään koululta mukaan otetut eväät Pakarissa tai ulkona. Fagerkullassa tutustutaan työläismuseon asuntoihin, pihoihin ja kotieläimiin. Tarkka aikataulu ilmoitetaan, kun lopullinen oppilasmäärä on selvillä.
Koska ajatus retkestä syntyi vasta hetki sitten, on meidän opettajien pyydettävä teidän huoltajien apua retken rahoitukseen. Saimme museolta sekä kuljetusfirmalta hienon tarjouksen, jonka turvin kaikkien osallistuessa retkeen jää yksittäisen oppilaan retkihinnaksi 10€. Pienemmällä oppilasmäärällä maksimihinta retkelle oppilasta kohden on 14€.
[bookmark: _GoBack]Retken opillisten tavoitteiden lisäksi tarkoitus on luoda yhteishenkeä. Päivä on normaalia koulutoimintaa, joten vakuutukset ovat voimassa. Edellytyksenä on, että oppilas sitoutuu noudattamaan retkellä annettuja ohjeita ja määräyksiä, koulun järjestyssääntöjä, liikennesääntöjä ja hyviä tapoja. Tupakkatuotteiden ja päihteiden mukaan tuonti on luonnollisesti kiellettyä. Ohjeiden laiminlyöjään sovelletaan koulun normaaleja järjestyssääntöjä. Mahdollisista erityisruokavalioista, lääkityksistä yms. retken onnistumisen kannalta merkittävistä asioista tulee ilmoittaa etukäteen luokanohjaajalle.
Ilmoittautumiset ovat sitovia, jotta voimme laskea retken lopullisen hinnan. Kirjeen alaosa palautetaan luokanvalvojalle viimeistään perjantaina 18.8.2017.
Kemian opettajat ja 8.luokkien luokanohjaajat.
***************************************************************************************
Huoltaja täyttää
· Oppilas ______________________________________osallistuu opintoretkeen ja maksaa retkestä 10-14€. Oppilas sitoutuu noudattamaan retken sääntöjä ja ohjeita sekä koulun yleisiä järjestyssääntöjä. Erityistä huomioitavaa (esim. ruokavalio): __________________________________________________________________________________________________________________________________________________________________
· Oppilas ______________________________________ ei osallistu opintoretkeen.
Huoltajan allekirjoitus __________________________________________
